《与苏州守十诗以兵卫森画戟燕寝凝清香为韵 其七》
宋代·周麟之

一方静治民安枕，天子英明用人审。慈厚薰然布帛温，威明皎若冰霜凛。

斡旋妙手经画馀，贯朽如山粟填廪。禁闼还容汲直归，淮南定报奸谋寝。

作者简介：（1118—1164）泰州海陵人，一说江宁人，字茂振。高宗绍兴十五年进士。历官中书舍人、兵部侍郎，兼给事中。绍兴二十九年，充金国哀谢使，言辞详雅，金人为加礼。次年为同知枢密院事。金主背盟，复奉命出使，以主张俟金来南，尽锐奋击，必能成功，辞之。因被劾，责授秘书少监分司南京，筠州居住。有《海陵集》。